PREMENNÁ
Predstavuje vyhradené miesto v pamäti v ktorom sa ukladá určitý typ údajov označená menom. 
Pri deklarácii premennej musíme určiť o aký typ premennej ide aby kompilátor vedel vyhradiť miesto potrebné na uloženie premennej.
Z hľadiska riadenia pamäti existujú 3 spôsoby alokácie pamäti:
· automatické premenné – existujú len v čase vykonávania bloku (lokálne premenné) – napr. u funkcií – premennej sa priradí miesto keď je zavolaná funkcia, keď skončí, automaticky je pamäť uvoľnená (premenná prestáva existovať)
· statická pamäť – 2 možnosti: buď ako globálna premenná – mimo tela funkcie, alebo použitím kľúčového slova static, keď sa premenná deklaruje
static double a = 56.20;
· voľná pamäť – pomocou operátorov new a delete ako dynamická premenná
Premenné vždy existujú a sú definované len vo svojom bloku – napr. v tele funkcie, v tele cyklu...
Ak deklarujeme rovnaký názov premennej v bloku aj mimo neho, vždy bude uprednostnená tá definícia z najviac vnoreného bloku. (lokálne premenné majú prednosť pred globálnymi – okrem konštánt)
void
Prázdny dátový typ. Najčastejšie sa používa u funkcií ktoré nevracajú žiadnu hodnotu alebo u smerníkov.
char
Do premennej typu char môžeme uložiť 1 Byte (na väčšine architektúr 8 bitov). Z toho vyplýva, že táto premenná môže nadobúdať 256 rôznych hodnôt. Modifikátor signed alebo unsigned určuje či môže nadobúdať aj záporné hodnoty. Štandard C++ neurčuje ktorý typ sa má použiť v prípade, že nebol použitý modifikátor.
int
Premenné typu int môžu obsahovať celé čísla. Veľkosť int môžeme zmeniť modifikátormi short a long. V prípade, že použijeme modifikátor unsigned zväčší sa nám rozsah premennej v kladnom smere.
float, double
Premenné typu float a double slúžia na ukladanie čísel s pohyblivou desatinnou čiarkou. Typ double má dvojnásobnú presnosť oproti typu float.
bool
Typ bool môže nadobúdať len hodnoty 1 alebo 0.
wchar_t
Tento typ slúži podobne ako char na ukladanie 1 znaku. Oproti char je väčší a umožňuje ukladanie medzinárodných znakov.






Konštanty
Konštantná „premenná”. Vzniká vložením kľúčového slova const pred názov premennej (alebo dátového typu). Ďalej v programe nebude možné túto premennú modifikovať. Slúži vtedy, ak chceme nechceme, aby sa v programe hodnota premennej menila.
Pretypovanie
Pod pojmom pretypovanie rozumieme konverziu jedného dátového typu na iný dátový typ. V niektorých prípadoch dochádza k automatickému pretypovaniu bez zásahu užívateľa (implicitné pretypovanie). 
Implicitné pretypovanie
Pri implicitnom pretypovaní dochádza ku konverzii medzi typmi bez nutnosti použitia konverzných operátorov. 
int a = 3;
// konverzia int na short int
short b = a;
// konverzia short int na float
float c = b;
// konverzia float na int
int d = c;
Pri konverzii číselných typov z presnejších na menej presné (napr. z double na float) dochádza k zníženiu presnosti. Niektoré kompilátory pri takejto konverzii môžu hlásiť varovanie. Pre potlačenie varovania je možné použiť explicitné pretypovanie konverzným operátorom.
Explicitné pretypovanie
V niektorých prípadoch kompilátor nevie použiť automatickú konverziu (napr. z void * na char *). V takýchto prípadoch je nutné kompilátoru určiť dátový typ na ktorý má pôvodný dátový typ konvertovať. Existujú 2 spôsoby zápisu pretypovania. V C môžeme použiť len starý spôsob. U C++ sú správne oba spôsoby pretypovania. 
int a = (int)3.1; // štandardné pretypovanie z C
int b = int(3.1); // funkcionálny zápis (C++)

[bookmark: deklaracia]Deklarácia premenných
Obecný tvar deklarácie premenných v jazyku C má tvar:
  popis typu   deklarované objekty  [=počiatočné hodnoty]

[bookmark: identifikatory]Identifikátory premenných
     Identifikátory označujú jednotlivé objekty jazyka C - konštanty, premenné, funkcie, typy, selektory položiek štruktúrovaných typov, parametre funkcií a pod. Identifikátor je postupnosť písmen a číslic (a niektorých špeciálnych znakov, napr. '_'), ktorá sa začína písmenom, resp znakom '_'. Viacslovný identifikátor nie je prípustný a preto sa do jedného celku zvykne spájať práve uvedeným znakom '_', ktorý zvyšuje čitateľnosť zdrojového textu programu (napr. to_je_premenna). Prípustné sú iba znaky ASCII kódu. Dĺžka identifikátora je daná typom kompilátora, ANSI norma doporučuje maximálne 31 znakov. Jazyk C rozlišuje veľké a malé písmená, preto identifikátory Suma a suma sú rozdielne identifikátory (pozor na to !).
Ako identifikátory nie je možné používať tzv. kľúčové slová jazyka C:
        auto        enum        short
        break       extern      sizeof
        case        float       static
        char        for         struct
        continue    goto        switch
        default     if          typedef
        do          int         union
        double      long        unsigned
        else        register    void
        entry       return      while
     ANSI norma vynecháva z tohoto zoznamu kľúčové slovo "entry" a doplňuje kľúčové slová "const", "signed" a "volatile". V  literatúre sa niekedy doporučuje pre odlíšenie používať pre konštanty a  užívateľom definované typy veľké písmená, pre všetky ostatné objekty malé písmená (premenné, funkcie).

[bookmark: typy]Typy premenných
Definícia typu premenných môže obsahovať:
1. základný preddefinovaný typ (char, int, float, double,bool)
2. odvodený typ (smerník, pole, struct, union)
3. vymenovaný typ (enum)
4. užívateľom definovaný typ (typedef)
5. prázdny typ (void)
     Základné typy môžu byť modifikované klasifikátorom (short, long, unsigned), ktorý vyjadruje použitú podmnožinu alebo rozšírenie daného typu.

Základné typy 

  -typ int: 
     Používa sa pre špecifikáciu celých čísel. Oborom hodnôt typu int je súvislá množina celých číse v intervale -2**(N-2) až 2**(N-2), kde N je počet bitov slova pre celé číslo. Obvykle sa pre celé čísla využíva 16 bitové slovo, čomu zodpovedá rozsah -32768 až 32767. Rozsah pre daný kompilátor je uvedený v tvare symbolických konštánt INT_MIN, INT_MAX (hlavička limits.h-climits).
     Pre zadávanie celých čísel v programe je možné využiť dekadickú, oktálovú i  hexadecimálnu sústavu. Dekadické číslo je zadané v bežnom tvare, napríklad:
  unsigned int dek=1500;
Oktálové čísla sa začínajú číslicou 0 (môže nasledovať 0 až 7), napríklad:
  int okt=010;      (dekadicky 8)
  int okt1=0377;    (dekadicky 255)
Hexadecimálne čísla sa začínajú dvojicou 0x, resp. 0X (môže nasledovať 0 až F), napríklad:
  int hex=0xA;      (dekadicky 10)
Typy short int, long int majú rovnaké vlastnosti ako základný typ int. Môžu mať iný rozsah oboru hodnôt, ktorý je uvedený v tvare symbolických konštánt SHRT_MIN, SHRT_MAX pre typ short a LONG_MIN, LONG_MAX pre typ long. Použitím typu unsigned int sa presúva "int" rozsah do kladných hodnôt 0 až 65535.

  -typ char: 
Používa sa pre špecifikáciu znakových premenných. Obvyklá dĺžka typu je 1 byt (8 bitov), z čoho vyplýva dekadický rozsah 0 až 255. Umožňuje pracovať so všetkými znakmi ASCII tabuľky. Zadávanie znakových konštánt sa zapisuje pomocou apostrofov, napr. char z='a'; Existuje niekoľko tzv. zmenových postupností s týmto významom a spôsobom zápisu:
        \a      alert            zvuk (beep)
        \b      backspace        posuv o 1 znak späť
        \f      formfeed         nová strana
        \n      newline          nový riadok
        \r      carriage return  návrat vozíka - nový riadok
        \t      hor. tabelator   tabelátor
        \v      vert. tabelator  tabelátor zvislý
        \\      backslash        zobrazí opačné lomítko
        \'      single quote     zobrazí apostrof
        \"      double quote     zobrazí uvodzovky
        \?      question mark    zobrazí otáznik
        \ddd                     bitový obrazec
Zmenová postupnosť \ddd pozostáva z opačného lomítka, za ktorým následuje jedna, dve alebo tri osmičkové číslice, udávajúce hodnotu požadovaného znaku. Špeciálnym prípadom tejto konštrukcie je \0 (bez ďalších číslic), ktorá reprezentuje prázdny znak (používa sa na označenie ukončenia reťazca - poľa znakov). Ak za opačným lomítkom nenasleduje jeden z uvedených znakov, opačné lomítko sa ignoruje.

  -typ float a  double: 
Používa sa pre špecifikáciu reálnych čísel v pohyblivej rádovej čiarke. Konštanty sa zapisujú obvyklým spôsobom s desatinnou bodkou, resp. v semilogaritmickom tvare (mantisa plus exponent), napríklad
  float f=12.76, ff=0.01276e3;

Veľkosť dátového typu v bytoch, ktorá je vyčlenená v pamäti pre príslušný dátový typ sa dá zistiť pomocou operátoru sizeof.
	cout << “veľkosť int je:” << sizeof(int) << “bytov\n”;
Maximálne a minimálne hodnoty daného typu možno zistiť cez príslušné symbolické konštanty.
	cout << “maximalna hodnota int je:” << INT_MAX << “\n”;

Priraďovací príkaz
( = )

Premenná = výraz;  //Premennej na ľavej strane príkazu priraďujeme hodnotu z pravej strany príkazu(za symbolom rovná sa)
· čiže na pamäťové miesto , ktoré názov premennej reprezentuje zapíšeme hodnotu z pravej strany príkazu.


[bookmark: _GoBack]#include <iostream>
using namespace std;
int main (void)	
{
    int a = 5;
    a = (int)3.1;       		// štandardné pretypovanie z C
    int b = int(3.1); 		// pretypovanie z C++
    cout << "Premenna a ma hodnotu: " << a << "\n";
    cout << "Premenna b ma hodnotu: " << b << "\n"; 
    cout << "velkost v pamati je: "<< sizeof(a) <<"bytov\n";
    cout << "hranice INT su: " << INT_MAX << " az "<< INT_MIN;
    long velka_premenna = 555000;
    cout << "hranice"<<LONG_MAX << "az"<<	LONG_MIN;
   double desatinne_cislo = 33.55;
   cout <<"velkost v pamati je: "<< sizeof(desatinne_cislo) <<"bytov\n";

   char ch = ’A’;
   double d = 2.56e15;
   cout << ch <<”   ” << d;

    cin.get();			//cakanie na stlacenie klavesy enter
    return 0;
}

Pr. 
Zadeklarujte 1 celočíselnú premennú pod názvom Hmotnosť.
Zadeklarujte 1 celočíselnú premennú pod názvom Vek a priamo v deklarácii jej priraďte hodnotu 27.










